title: A Bizottság (EU) 2021/1880 végrehajtási rendelete (2021. október 26.) az egységes európai égboltra vonatkozó teljesítmény- és díjszámítási rendszer létrehozásáról szóló (EU) 2019/317 végrehajtási rendelet lengyel nyelvű változatának helyesbítéséről (EGT-vonatkozású szöveg)

text:
                  2021.10.27.

                  HU

                  Az Európai Unió Hivatalos Lapja

                  L 380/1

         A BIZOTTSÁG (EU) 2021/1880 VÉGREHAJTÁSI RENDELETE
         (2021. október 26.)
         az egységes európai égboltra vonatkozó teljesítmény- és díjszámítási rendszer létrehozásáról szóló (EU) 2019/317 végrehajtási rendelet lengyel nyelvű változatának helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendeletre (a továbbiakban: keretrendelet) (1) és különösen annak 11. cikke (6) bekezdésére,
         tekintettel a léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendeletre (a továbbiakban: léginavigációs-szolgálati rendelet) (2) és különösen annak 15. cikke (4) bekezdésére;
         mivel:

                     (1)

                     Az (EU) 2019/317 bizottsági végrehajtási rendelet (3) lengyel nyelvi változata hibákat tartalmaz, amelyek a következő rendelkezések hatályát érintik: a 14. cikk (1) bekezdésének első mondatában és a 15. cikk (1) bekezdésének első mondatában a teljesítménycélok közötti összhang értékelésére vonatkozó kritérium tekintetében; a 21. cikk (3) bekezdésében a konkrét közelkörzeti díjszámítási körzet létrehozására vonatkozó feltétel tekintetében; a 22. cikk (5) bekezdése harmadik albekezdésének bevezető mondatában azon díjszámítási körzetek tekintetében, amelyekre a megállapított költségeket meghatározzák; a 22. cikk (7) bekezdésének második mondatában a nemzeti felügyeleti hatóságok azon kötelezettsége tekintetében, hogy megvizsgálják a vonatkozó könyvelési dokumentumokat; az I. melléklet 1. szakasza 2.1. c) alpontjában, 2.2. a) iii. alpontjában és 2.2. b) iv. alpontjában az európai légtéren kívüli repülőtérről induló vagy oda érkező járatokra vonatkozó mutatók kiszámításához használt be- és kilépési pontok tekintetében; az I. melléklet 1. szakasza 3.1. b) alpontjában a „számított felszállási idő” meghatározása tekintetében; az I. melléklet 2. szakaszaz 1.2. d) alpontjában azon légtér tekintetében, amelyre vonatkozóan kiszámítják a minimális elkülönítési távolság megsértésének arányát; az I. melléklet 2. szakasza 2.1. b) alpontjában és 2.2. b) iii. alpontjában az „útvonali rész” meghatározása tekintetében; a tőkeköltség kiszámítása tekintetében a II. melléklet 3.3. e) alpontjában, a IV. melléklet 2.1. d) iii. alpontjában, a VII. melléklet 1. táblázatának 3. és 3.4. pontjában, a VII. melléklet 2.1. i. alpontjában és a XI. melléklet 1.2. f) alpontjában; a IV. melléklet 1.3. pontjában a referenciaértékek tekintetében; a VI. melléklet 1.2. d) alpontjában és 2.1. d) alpontjában a tendenciákra vonatkozó jelentéstételi kötelezettségek hatálya tekintetében; a VI. melléklet 2.1. a) alpontjának második bekezdésében a kivétel hatálya alá tartozó adattípusok tekintetében; a XIII. melléklet 1.1. pontjának a) alpontjában a pivotértékre vonatkozó referenciaérték tekintetében; valamint a XIII. melléklet 2.1. a) alpontjának első albekezdése és 2.1. b) alpontjának első albekezdése a pénzügyi előny és hátrány kiszámítására vonatkozó feltétel tekintetében.

                     (2)

                     Ezért az (EU) 2019/317 végrehajtási rendelet lengyel nyelvi változatát ennek megfelelően helyesbíteni kell. Ez a helyesbítés a többi nyelvi változatot nem érinti.

                     (3)

                     Az e rendeletben előírt intézkedések összhangban vannak az Egységes Égbolt Bizottság véleményével,

               ELFOGADTA EZT A RENDELETET:

            1. cikk

               (a magyar változatot nem érinti)

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 26-án.

                  a Bizottság részéről

                  az elnök

               Ursula VON DER LEYEN

            (1)  HL L 96., 2004.3.31., 1. o.

            (2)  HL L 96., 2004.3.31., 10. o.

            (3)  A Bizottság (EU) 2019/317 végrehajtási rendelete (2019. február 11.) az egységes európai égboltra vonatkozó teljesítmény- és díjszámítási rendszer létrehozásáról, valamint a 390/2013/EU és a 391/2013/EU végrehajtási rendelet hatályon kívül helyezéséről (HL L 56., 2019.2.25., 1. o.).


title: A Bizottság (EU) 2019/1605 végrehajtási rendelete (2019. szeptember 27.) a Bacillus subtilis IAB/BS03 törzs kis kockázatú hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg.)

text:
                  30.9.2019

                  HU

                  Az Európai Unió Hivatalos Lapja

                  L 250/49

         A BIZOTTSÁG (EU) 2019/1605 VÉGREHAJTÁSI RENDELETE
         (2019. szeptember 27.)
         a Bacillus subtilis IAB/BS03 törzs kis kockázatú hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (22) bekezdésére, összefüggésben 22. cikkével,
         mivel:

                     (1)

                     2014. december 16-án az Investigaciones y Aplicaciones Biotecnológicas S.L. az 1107/2009/EK rendelet 7. cikke (1) bekezdésének megfelelően kérelmet nyújtott be Hollandiához a Bacillus subtilis IAB/BS03 törzs nevű hatóanyag jóváhagyása iránt.

                     (2)

                     Az említett rendelet 9. cikke (3) bekezdésének megfelelően Hollandia mint referens tagállam 2015. június 23-án értesítette a kérelmezőt, a többi tagállamot, a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.

                     (3)

                     A referens tagállam 2017. február 24-én értékelőjelentés-tervezetet nyújtott be a Bizottsághoz, amelyről a Hatóságnak is küldött másolatot; e tervezetben azt vizsgálta, hogy a hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak.

                     (4)

                     A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az említett rendelet 12. cikke (3) bekezdésének megfelelően a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam a kiegészítő információkról készített értékelést egy aktualizált értékelőjelentés-tervezet formájában 2017. december 14-én benyújtotta a Hatósághoz.

                     (5)

                     2018. április 18-án a Hatóság közölte a kérelmezővel, a tagállamokkal és a Bizottsággal arra vonatkozó állásfoglalását (2), hogy a Bacillus subtilis IAB/BS03 törzs nevű hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak. A Hatóság nyilvánosságra hozta állásfoglalását.

                     (6)

                     A Bizottság 2018. december 12-én a Növények, Állatok, Élelmiszerek és Takarmányok Állandó Bizottsága elé terjesztette a Bacillus subtilis IAB/BS03 törzsre vonatkozó felülvizsgálati jelentést és a Bacillus subtilis IAB/BS03 törzs jóváhagyásáról szóló rendelettervezetet.

                     (7)

                     A kérelmező lehetőséget kapott arra, hogy a felülvizsgálati jelentéssel kapcsolatban észrevételeket tegyen.

                     (8)

                     Legalább egy, a hatóanyagot tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek.

                     (9)

                     Ezért a Bacillus subtilis IAB/BS03 törzs jóváhagyása indokolt.

                     (10)

                     A Bizottság úgy ítéli meg, hogy a Bacillus subtilis IAB/BS03 törzs az 1107/2009/EK rendelet 22. cikke szerinti kis kockázatú hatóanyag. A Bacillus subtilis IAB/BS03 törzs nem minősül aggályos anyagnak, és megfelel az 1107/2009/EK rendelet II. mellékletének 5. pontjában meghatározott feltételeknek.

                     (11)

                     Ezért a Bacillus subtilis IAB/BS03 törzs kis kockázatú hatóanyagként való jóváhagyása 15 éves időszakra indokolt.

                     (12)

                     Az 1107/2009/EK rendelet 13. cikke (2) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében elő kell írni bizonyos feltételeket.

                     (13)

                     Az 1107/2009/EK rendelet 13. cikkének (4) bekezdésével összhangban az 540/2011/EU bizottsági végrehajtási rendeletet (3) ennek megfelelően módosítani kell.

                     (14)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A hatóanyag jóváhagyása
            Az I. mellékletben meghatározott Bacillus subtilis IAB/BS03 törzs nevű hatóanyag az ugyanazon mellékletben foglalt feltételekkel jóváhagyásra kerül.

            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet e rendelet II. mellékletének megfelelően módosul.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. szeptember 27-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  EFSA (Európai Élelmiszerbiztonsági Hatóság), 2018. Conclusion on the peer review of the pesticide risk assessment of the active substance Bacillus subtilis strain IAB/BS03 (Állásfoglalás a Bacillus subtilis IAB/BS03 törzs hatóanyagú növényvédő szerek esetében felmerülő kockázatok értékelésének szakmai vizsgálatáról). EFSA Journal 2018;16(6):5261. DOI:10.2903/j.efsa.2018.5261.

            (3)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            I. MELLÉKLET

                        Közhasználatú név, Azonosító szám

                        IUPAC-név

                        Tisztaság (1)

                        Jóváhagyás dátuma

                        Jóváhagyás lejárta

                        Egyedi rendelkezések

                           Bacillus subtilis IAB/BS03 törzs
                        Hozzáférési szám a spanyol típustörzsanyag-gyűjteményben (CECT) (Spanyolország): CECT 7254
                        Hozzáférési szám a német típustörzsanyag-gyűjteményben (DSMZ) (Németország): DSM 24682

                        Tárgytalan

                        Minimális koncentráció:
                        1 × 1013 CFU/kg
                        Maximális koncentráció:
                        5 × 1013 CFU/kg

                        2019. október 20.

                        2034. október 20.

                        Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni a Bacillus subtilis IAB/BS03 törzsről szóló felülvizsgálati jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a következőkre:

                                    a)

                                    a növényvédő szerek összetevőjeként kereskedelmi célra gyártott technikai minőségű anyag specifikációja és azon belül a releváns másodlagos metabolitok teljeskörű jellemzése;

                                    b)

                                    a szert kezelők és más dolgozók védelme, tekintettel arra, hogy a mikroorganizmusokat természetüknél fogva potenciális szenzibilizálóknak kell tekinteni, továbbá annak biztosítása, hogy a használati feltételek között szerepeljen a megfelelő egyéni védőfelszerelés használata.

                              A gyártónak a gyártási folyamat során gondoskodnia kell a környezeti feltételek szigorú fenntartásáról és a minőségellenőrzési célú elemzésről annak érdekében, hogy biztosítsa a mikrobiológiai szennyezésre vonatkozóan a SANCO/12116/2012 sz. bizottsági munkadokumentumban (2) foglalt, a mikrobiális kártevőirtó szerekben jelen lévő mikrobiális szennyező anyagok határértékeivel foglalkozó OECD-dokumentumban szereplő határértékek betartását.
                        A felhasználási feltételek között adott esetben kockázatcsökkentő intézkedéseknek is szerepelniük kell.

               (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            II. MELLÉKLET
            Az 540/2011/EU végrehajtási rendelet mellékletének D. része a következő bejegyzéssel egészül ki:

                           „17

                              Bacillus subtilis IAB/BS03 törzs
                           Hozzáférési szám a spanyol típustörzsanyag-gyűjteményben (CECT) (Spanyolország): CECT 7254
                           Hozzáférési szám a német típustörzsanyag-gyűjteményben (DSMZ) (Németország): DSM 24682

                           Tárgytalan

                           Minimális koncentráció:
                           1 × 1013 CFU/kg
                           Maximális koncentráció:
                           5 × 1013 CFU/kg

                           2019. október 20.

                           2034. október 20.

                           Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni a Bacillus subtilis IAB/BS03 törzsről szóló felülvizsgálati jelentésben és különösen annak I. és II. függelékében található megállapításokat.
                           Az átfogó értékelésben a tagállamoknak fokozott figyelmet kell fordítaniuk a következőkre:

                                       a)

                                       a növényvédő szerek összetevőjeként kereskedelmi célra gyártott technikai minőségű anyag specifikációja és azon belül a releváns másodlagos metabolitok teljeskörű jellemzése;

                                       b)

                                       a szert kezelők és más dolgozók védelme, tekintettel arra, hogy a mikroorganizmusokat természetüknél fogva potenciális szenzibilizálóknak kell tekinteni, továbbá annak biztosítása, hogy a használati feltételek között szerepeljen a megfelelő egyéni védőfelszerelés használata.

                                 A gyártónak a gyártási folyamat során gondoskodnia kell a környezeti feltételek szigorú fenntartásáról és a minőségellenőrzési célú elemzésről annak érdekében, hogy biztosítsa a mikrobiológiai szennyezésre vonatkozóan a SANCO/12116/2012 sz. bizottsági munkadokumentumban (1) foglalt, a mikrobiális kártevőirtó szerekben jelen lévő mikrobiális szennyező anyagok határértékeivel foglalkozó OECD-dokumentumban szereplő határértékek betartását.
                           A felhasználási feltételek között adott esetben kockázatcsökkentő intézkedéseknek is szerepelniük kell.

               (1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.”


title: A Bizottság (EU) 2019/1606 végrehajtási rendelete (2019. szeptember 27.) a metiokarb hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg.)

text:
                  30.9.2019

                  HU

                  Az Európai Unió Hivatalos Lapja

                  L 250/53

         A BIZOTTSÁG (EU) 2019/1606 VÉGREHAJTÁSI RENDELETE
         (2019. szeptember 27.)
         a metiokarb hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére és 78. cikke (2) bekezdésére,
         mivel:

                     (1)

                     A 2007/5/EK bizottsági irányelv (2) felvette a 91/414/EGK tanácsi irányelv (3) I. mellékletébe a metiokarb hatóanyagot.

                     (2)

                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagoknak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

                     (3)

                     A metiokarb hatóanyagnak az 540/2011/EU végrehajtási rendelet mellékletének A. részében megállapított jóváhagyása 2020. július 31-én lejár.

                     (4)

                     A 844/2012/EU bizottsági végrehajtási rendelet (5) 1. cikkének megfelelően és az említett cikkben előírt határidőn belül kérelmet nyújtottak be a metiokarb hatóanyag jóváhagyásának meghosszabbítása iránt.

                     (5)

                     A kérelmező benyújtotta a 844/2012/EU végrehajtási rendelet 6. cikkének megfelelően előírt kiegészítő dokumentációt. A referens tagállam a kérelmet hiánytalannak találta.

                     (6)

                     A referens tagállam a társreferens tagállammal konzultálva elkészítette a hosszabbítási kérelmet értékelő jelentést, amelyet 2017. július 13-án benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

                     (7)

                     A Hatóság a hosszabbítási kérelmet értékelő jelentést megküldte észrevételezésre a kérelmezőnek és a tagállamoknak, majd a kapott észrevételeket továbbította a Bizottsághoz. A Hatóság ezenkívül közzétette a kiegészítő összefoglaló dokumentációt.

                     (8)

                     A Hatóság 2018. szeptember 24-én eljuttatta a Bizottsághoz az azzal kapcsolatos állásfoglalását (6), hogy a metiokarb várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2019. január 24-én ismertette a metiokarbra vonatkozó hosszabbítási jelentés tervezetét a Növények, Állatok, Élelmiszerek és Takarmányok Állandó Bizottságával.

                     (9)

                     A Hatóság megállapította, hogy a szerrel dolgozók tekintetében még egyéni védőeszközök használata esetén is elfogadhatatlan kockázat áll fenn, továbbá magas kockázat állapítható meg a madarak, az emlősök és a földigiliszták esetében. A Hatóság emellett nem tudta elvégezni a fogyasztóikockázat-értékelést, mivel a növényekkel kapcsolatos kockázatértékeléshez szükséges maradékanyag-meghatározást nem lehetett véglegesíteni, ugyanis a rendelkezésre álló adatok alapján nem lehetett kizárni az M01 metabolit genotoxikus potenciálját.

                     (10)

                     A Bizottság felkérte a kérelmezőt, hogy nyújtsa be a Hatóság állásfoglalásával kapcsolatos észrevételeit. Emellett a 844/2012/EU végrehajtási rendelet 14. cikke (1) bekezdésének harmadik albekezdésével összhangban a Bizottság arra is felkérte a kérelmezőt, hogy nyújtsa be a hosszabbítási kérelmet értékelő jelentés tervezetével kapcsolatos észrevételeit. A kérelmező benyújtotta észrevételeit, és azokat a Bizottság alaposan megvizsgálta.

                     (11)

                     A kérelmező által felhozott érvek azonban nem tudták eloszlatni a hatóanyaggal kapcsolatos aggályokat.

                     (12)

                     Ennek következtében nem lehetett megállapítani, hogy legalább egy növényvédő szer egy vagy több reprezentatív felhasználásának vonatkozásában teljesülnének az 1107/2009/EK rendelet 4. cikkében előírt jóváhagyási kritériumok. Ezért az említett rendelet 20. cikke (1) bekezdése b) pontjának megfelelően helyénvaló úgy rendelkezni, hogy a metiokarb hatóanyag jóváhagyása ne kerüljön meghosszabbításra.

                     (13)

                     Az 540/2011/EU végrehajtási rendeletet ezért ennek megfelelően módosítani kell.

                     (14)

                     A tagállamok számára elegendő időt kell biztosítani a metiokarbot tartalmazó növényvédő szerekre vonatkozó engedélyek visszavonására. Amennyiben a tagállamok az 1107/2009/EK rendelet 46. cikke értelmében türelmi időt biztosítanak a metiokarbot tartalmazó növényvédő szerek tekintetében, ez az időszak – tekintettel a megállapított, a szerrel dolgozók esetében a kezelt magok rakodásával és vetésével járó, valamint a madarak, a vadon élő emlősök és a földigiliszták esetében a kezelt magokból eredő kockázatra – legfeljebb 2020. április 3-ig tarthat.

                     (15)

                     Az (EU) 2019/707 bizottsági végrehajtási rendelet (7)2020. július 31-ig meghosszabbította a metiokarb jóváhagyási időtartamát annak érdekében, hogy a jóváhagyás meghosszabbítására irányuló eljárást az anyag jóváhagyásának lejárta előtt be lehessen fejezni. Ugyanakkor mivel a jóváhagyás meg nem hosszabbítására vonatkozó határozathozatalra a lejárat kiterjesztett időpontja előtt került sor, ezt a rendeletet minél előbb alkalmazni kell.

                     (16)

                     E rendelet nem sérti a kérelmezők azon jogát, hogy az 1107/2009/EK rendelet 7. cikkével összhangban a metiokarbra vonatkozóan újabb kérelmet nyújtsanak be.

                     (17)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Hatóanyag jóváhagyásának meg nem hosszabbítása
            A metiokarb hatóanyag jóváhagyása nem kerül meghosszabbításra.

            2. cikk
            Az 540/2011/EU végrehajtási rendelet módosítása
            Az 540/2011/EU végrehajtási rendelet mellékletének A. részében található táblázat metiokarbra vonatkozó 148. sorát el kell hagyni.

            3. cikk
            Átmeneti intézkedések
            A tagállamok legkésőbb 2020. január 3-ig visszavonják a metiokarb hatóanyagú növényvédő szerekre vonatkozó engedélyeket.

            4. cikk
            Türelmi idő
            A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2020. április 3-ig le kell járnia.

            5. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. szeptember 27-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 2007/5/EK irányelve (2007. február 7.) a 91/414/EGK tanácsi irányelvnek a kaptán, a folpet, a formetanát és a metiokarb hatóanyagként való felvételének céljából történő módosításáról (HL L 35., 2007.2.8., 11. o.).

            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            (6)  EFSA (Európai Élelmiszerbiztonsági Hatóság), 2018. Conclusion on the peer review of the pesticide risk assessment of the active substance methiocarb (Állásfoglalás a metiokarb hatóanyagot tartalmazó növényvédő szereknél felmerülő kockázatok értékelésének szakmai vizsgálatáról), EFSA Journal 2018;16(10):5429.

            (7)  A Bizottság (EU) 2019/707 végrehajtási rendelete (2019. május 7.) az 540/2011/EU végrehajtási rendeletnek az alfa-cipermetrin, a beflubutamid, a benalaxil, a bentiavalikarb, a bifenazát, a boszkalid, a brómxinil, a kaptán, a ciazofamid, a dezmedifam, a dimetoát, a dimetomorf, a diuron, az etefon, az etoxazol, a famoxadon, a fenamifosz, a flumioxazin, a fluoxastrobin, a folpet, a foramszulfuron, a formetanát, a metalaxil-m, a metiokarb, a metribuzin, a milbemektin, a Paecilomyces lilacinus (törzs: 251), a fenmedifam, a foszmet, a pirimifosz-metil, a propamokarb, a protiokonazol, az s-metolaklór és a tebukonazol hatóanyagok jóváhagyási időtartamának meghosszabbítása tekintetében történő módosításáról (HL L 120., 2019.5.8., 16. o.).


title: A Bizottság (EU) 2019/1607 végrehajtási rendelete (2019. szeptember 27.) az (EU) 2016/1239 végrehajtási rendeletnek az engedélykérelmek benyújtására vonatkozó zárónapok tekintetében történő módosításáról

text:
                  30.9.2019

                  HU

                  Az Európai Unió Hivatalos Lapja

                  L 250/56

         A BIZOTTSÁG (EU) 2019/1607 VÉGREHAJTÁSI RENDELETE
         (2019. szeptember 27.)
         az (EU) 2016/1239 végrehajtási rendeletnek az engedélykérelmek benyújtására vonatkozó zárónapok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 178. cikke b) pontjára,
         mivel:

                     (1)

                     Az (EU) 2016/1239 bizottsági végrehajtási rendelet (2) közös rendelkezéseket állapít meg a mezőgazdasági termékekre vonatkozó behozatali és kiviteli engedélyek kérelmezése és kiállítása tekintetében. Rendelkezéseket tartalmaz az engedélykérelmek és az engedélykérelem törlésére vonatkozó kérések határidejére vonatkozóan. Rendelkezik különösen arról, hogy miként kell kitűzni az említett rendelettel meghatározott eljárások időtartamának kezdő- vagy zárónapját olyan esetekben, amikor a kezdő- vagy zárónap szombatra, vasárnapra vagy munkaszüneti napra esik.

                     (2)

                     A vámkontingensek kezelésének Unió-szerte történő megkönnyítése érdekében biztosítani kell, hogy valamennyi, engedélyek által kezelt mezőgazdasági vámkontingens vonatkozásában ugyanazok a szabályok érvényesüljenek az engedélykérelmek benyújtási határidejének meghatározása tekintetében.

                     (3)

                     A kérelmezők számára lehetővé kell tenni, hogy engedélykérelmeiket a tagállami munkaszüneti napoktól függetlenül nyújthassák be. Az engedélykérelmek benyújtására vonatkozó, szombatra, vasárnapra vagy munkaszüneti napra eső zárónapok meghatározása jelenleg eltérő módon történik attól függően, hogy a kérelmezési időszak meghatározására egy konkrét időpont vagy az adott időszak hossza alapján kerül sor. Az utóbbi esetre vonatkozóan az 1182/71/EGK, Euratom tanácsi rendelet (3) 3. cikkének (4) bekezdése úgy rendelkezik, hogy amennyiben egy időtartam utolsó napja szombat, vasárnap vagy munkaszüneti nap, úgy a kérelmezés zárónapja a szóban forgó szombatot, vasárnapot vagy munkaszüneti napot követő munkanap. Az említett rendelet 5. cikke szerint amennyiben a kérelmezési időszak egy adott időpont alapján kerül meghatározásra, akkor az említett időszak a zárónap utolsó órájának végén zárul le. Ez annyit jelent, hogy ha nincs külön rendelkezés az olyan esetekről, amikor a valamely konkrét időpont alapján meghatározott kérelmezési időszak zárónapja szombatra, vasárnapra vagy munkaszüneti napra esik, akkor a kérelmeket a szombatot, vasárnapot vagy munkaszüneti napot megelőző utolsó munkanapig kell benyújtani.

                     (4)

                     A vonatkozó zárónappal kapcsolatos bizonytalanság elkerülése érdekében az engedélykérelmek benyújtásának olyan zárónapjait, amelyek szombatra, vasárnapra vagy munkaszüneti napra esnek, minden esetben előre kell hozni, függetlenül attól, hogy a kérelmezési időszak meghatározása egy adott időpont vagy az adott időszak hossza alapján történik. Ezen túlmenően a tagállamok számára engedélyezni kell olyan ügymenet előírását, amely lehetővé teszi az engedélykérelmek szombaton, vasárnap vagy munkaszüneti napon történő benyújtását. Ilyen esetekben az engedélykérelmek kezelésének átláthatósága érdekében szabályokat kell megállapítani annak biztosítására, hogy a kérelmezők tájékoztatást kapjanak az ilyen ügymenetről.

                     (5)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az (EU) 2016/1239 végrehajtási rendelet 3. cikkének (3) bekezdése a következőképpen módosul:

                        1.

                        A b) pont helyébe a következő szöveg lép:

                                    „b)

                                    az említett rendelet 3. cikke (2) bekezdésének b) pontjától és (4) bekezdésétől eltérve az alkalmazandó zárónap a szombatot, vasárnapot vagy munkaszüneti napot megelőző utolsó munkanap, és az időtartam brüsszeli idő szerint 13 órakor ér véget. A tagállamok azonban dönthetnek olyan ügymenet előírásáról, amely lehetővé teszi az engedélykérelmek szombaton, vasárnap vagy munkaszüneti napon történő benyújtását. Ebben az esetben az alkalmazandó zárónap az adott szombat, vasárnap vagy munkaszüneti nap, és az időtartam brüsszeli idő szerint 13.00 órakor ér véget. Amennyiben egy tagállam úgy határoz, hogy ilyen ügymenetet ír elő, közzé kell tennie azt.”

                        2.

                        A szöveg a következő második albekezdéssel egészül ki:
                        „Az első albekezdés b) pontját akkor is alkalmazni kell, ha az alkalmazandó zárónap meghatározása egy adott időpont alapján történik, és ez az időpont szombatra, vasárnapra vagy munkaszüneti napra esik.”

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. szeptember 27-én.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 671. o.

            (2)  A Bizottság (EU) 2016/1239 végrehajtási rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszere tekintetében történő alkalmazására vonatkozó szabályok megállapításáról (HL L 206., 2016.7.30., 44. o.).

            (3)  A Tanács 1182/71/EGK, Euratom rendelete (1971. június 3.) a határidőkre, időpontokra és határnapokra vonatkozó szabályok meghatározásáról (HL L 124., 1971.6.8., 1. o.).


title: A Bizottság (EU) 2019/1682 Végrehajtási Rendelete (2019. október 2.) egy szeszes italra vonatkozó földrajzi árujelzőnek az (EU) 2019/787 európai parlamenti és tanácsi rendelet 30. cikkének (2) bekezdése alapján történő bejegyzéséről Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol

text:
                  9.10.2019

                  HU

                  Az Európai Unió Hivatalos Lapja

                  L 258/6

         A BIZOTTSÁG (EU) 2019/1682 VÉGREHAJTÁSI RENDELETE
         (2019. október 2.)
         egy szeszes italra vonatkozó földrajzi árujelzőnek az (EU) 2019/787 európai parlamenti és tanácsi rendelet 30. cikkének (2) bekezdése alapján történő bejegyzéséről „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol”
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szeszes italok meghatározásáról, leírásáról, megjelenítéséről, jelöléséről, a szeszes italok elnevezésének használatáról az egyéb élelmiszerek megjelenítése és jelölése során, a szeszes italok földrajzi árujelzőinek oltalmáról, a mezőgazdasági eredetű etil-alkohol és desztillátumok használatáról az alkoholtartalmú italokban, valamint a 110/2008/EK rendelet hatályon kívül helyezéséről szóló, 2019. április 17-i (EU) 2019/787 európai parlamenti és tanácsi rendeletre (1) és különösen annak 30. cikke (2) bekezdésére,
         mivel:

                     (1)

                     A Bizottság a 110/2008/EK európai parlamenti és tanácsi rendelet (2) 17. cikkének (5) bekezdésével összhangban megvizsgálta Bulgáriának a „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol” földrajzi árujelző bejegyzésére vonatkozó, 2014. január 7-i kérelmét.

                     (2)

                     Miután megállapította, hogy a kérelem megfelel a 110/2008/EK rendeletnek, a Bizottság a műszaki dokumentáció főbb előírásait az említett rendelet 17. cikkének (6) bekezdése alapján közzétette az Európai Unió Hivatalos Lapjában (3).

                     (3)

                     A Bizottsághoz nem érkezett a 110/2008/EK rendelet 17. cikkének (7) bekezdése szerinti felszólalási nyilatkozat.

                     (4)

                     A 110/2008/EK rendeletet felváltó (EU) 2019/787 rendelet 2019. május 25-én lépett hatályba. A szóban forgó rendelet 49. cikkének (1) bekezdésével összhangban a 110/2008/EK rendeletnek a földrajzi árujelzőkre vonatkozó III. fejezete 2019. június 8-án vesztette hatályát. Következésképpen az oltalom megadásáról szóló rendeletet már az új rendeletnek megfelelően kell elfogadni.

                     (5)

                     Ezért helyénvaló rendelkezni a „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol” jelölés földrajzi árujelzőként történő bejegyzéséről,

               ELFOGADTA EZT A RENDELETET:

            1. cikk
            A „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol” földrajzi árujelző bejegyzésre kerül. Ez a rendelet az (EU) 2019/787 rendelet 30. cikke (4) bekezdésének megfelelően megadja a „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol” elnevezésnek az ugyanazon rendelet 21. cikkében említett oltalmat.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. október 2-án.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 130., 2019.5.17., 1. o.

            (2)  Az Európai Parlament és a Tanács 110/2008/EK rendelete (2008. január 15.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EGK tanácsi rendelet hatályon kívül helyezéséről (HL L 39., 2008.2.13., 16. o.).

            (3)  HL C 435., 2018.12.3., 5. o.


title: A Bizottság (EU) 2019/1692 végrehajtási rendelete (2019. október 9.) az 1907/2006/EK európai parlamenti és tanácsi rendelet egyes regisztrálási és adatmegosztási rendelkezéseinek a bevezetett anyagokra vonatkozó végleges regisztrációs határidő lejárta utáni alkalmazásáról (EGT-vonatkozású szöveg)

text:
                  10.10.2019

                  HU

                  Az Európai Unió Hivatalos Lapja

                  L 259/12

         A BIZOTTSÁG (EU) 2019/1692 VÉGREHAJTÁSI RENDELETE
         (2019. október 9.)
         az 1907/2006/EK európai parlamenti és tanácsi rendelet egyes regisztrálási és adatmegosztási rendelkezéseinek a bevezetett anyagokra vonatkozó végleges regisztrációs határidő lejárta utáni alkalmazásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 132. cikkére,
         mivel:

                     (1)

                     Annak elkerülése érdekében, hogy a hatóságok és a természetes vagy jogi személyek túlterheltté váljanak a belső piacon már az 1907/2006/EK rendelet hatálybalépésekor jelen lévő bevezetett anyagok regisztrálásával kapcsolatos munka miatt, az említett rendelet 23. cikke átmeneti szabályokat határozott meg a bevezetett anyagok vonatkozásában. Következésképpen ezen anyagok regisztrálására vonatkozóan számos különböző átmeneti határidő került megállapításra. A szóban forgó rendelet 23. cikkének (3) bekezdéséből következik, hogy az említett átmeneti szabályok szerinti utolsó regisztrációs határidő 2018. június 1-jén lejárt.

                     (2)

                     A bevezetett és nem bevezetett anyagok gyártásával vagy forgalmazásával foglalkozó piaci szereplők közötti egyenlőség biztosítása érdekében meg kell határozni azon rendelkezéseknek az átmeneti szabályok lejárta utáni alkalmazhatóságát, amelyek kedvező feltételeket teremtettek a bevezetett anyagok regisztrálásához. Ezért e rendelkezések tekintetében megfelelő, észszerű és egyértelmű határidőt kell megállapítani, amely után ezek a rendelkezések már nem, vagy csak meghatározott körülmények között alkalmazandók.

                     (3)

                     Az 1907/2006/EK rendelet 3. cikkének 30. pontja meghatározza, hogy a bevezetett anyagok éves mennyiségét a megelőző három naptári évben termelt vagy behozott mennyiség átlaga alapján kell kiszámítani. Annak biztosítása érdekében, hogy a piaci szereplőknek elegendő idő álljon rendelkezésükre a számítási módszereik szükséges kiigazítására, e feltételeket – első intézkedésként – továbbra is alkalmazni kell a meghatározott határidő lejártáig. Az 1907/2006/EK rendelet 3. cikkének 30. pontjában szereplő „évi” meghatározás figyelembevétele érdekében helyénvaló e naptári év utolsó napját (2019. december 31.) kijelölni határidőként.

                     (4)

                     A jogalkotó azon szándékának megfelelően, hogy csökkentse a kis mennyiségben gyártott vagy behozott anyagokra vonatkozó regisztrációs kötelezettségek lehetséges hatását, az 1907/2006/EK rendelet 12. cikke (1) bekezdésének b) pontja kevésbé szigorú tájékoztatási követelményeket határoz meg egyes kis mennyiségben gyártott vagy behozott bevezetett anyagok regisztrációjára vonatkozóan, feltéve, hogy azok nem felelnek meg az 1907/2006/EK rendelet III. mellékletében foglalt kritériumoknak. Az említett rendelet 23. cikkének (3) bekezdése értelmében a kis mennyiségben gyártott vagy behozott bevezetett anyagokat a 2018. június 1-jei regisztrációs határidő lejárta előtt regisztrálni kell. E határidő lejárta után azonban – annak érdekében, hogy biztosított legyen az egyenlő bánásmód azon regisztrálók számára, akik csatlakoznak a már meglévő regisztrációhoz, vagy a 12. cikk (1) bekezdésének b) pontja szerint frissítik a dokumentációikat –, ezt a rendelkezést második intézkedésként 2018. június 1-je után is alkalmazni kell.

                     (5)

                     2018. június 1-jén megszűnt az anyaginformációs cserefórumok (SIEF-ek) hivatalos működése. Harmadik intézkedésként azonban meg kell erősíteni a regisztrálók továbbra is fennálló adatmegosztási kötelezettségeit, és ösztönözni kell a regisztrálókat arra, hogy hasonló informális hírközlési platformokat alkalmazzanak annak érdekében, hogy eleget tudjanak tenni az 1907/2006/EK rendeletben és az (EU) 2016/9 bizottsági végrehajtási rendeletben (2) foglalt, továbbra is fennálló regisztrálási és adatmegosztási kötelezettségeiknek.

                     (6)

                     Negyedik intézkedésként helyénvaló megállapítani, hogy egy adott bevezetett anyagot az 1907/2006/EK rendelet 28. cikkével összhangban előzetesen regisztráltató potenciális regisztráló a határidő lejártáig ne legyen köteles az említett rendelet 26. cikkében meghatározott megkeresési eljárást követni, mivel a megkeresési eljárás célja már az előzetes regisztráció révén teljesült.

                     (7)

                     Biztosítani kell, hogy az adatmegosztással kapcsolatos viták folyamata egyértelműen azonosítható legyen. Az 1907/2006/EK rendelet 30. cikkében meghatározott adatmegosztási szabályoknak ezért a meghatározott határidőig érvényben kell maradniuk. E határidő után csak az említett rendelet 26. és 27. cikkében szereplő adatmegosztási szabályok alkalmazandók.

                     (8)

                     Az e rendeletben előírt intézkedések összhangban vannak az 1907/2006/EK rendelet 133. cikke alapján létrehozott bizottság véleményével,

               ELFOGADTA EZT A RENDELETET:

            1. cikk
            A bevezetett anyagok mennyiségének kiszámítása
            Az 1907/2006/EK rendelet 3. cikkének 30. pontjában meghatározott, a bevezetett anyagok éves mennyiségének kiszámítására szolgáló konkrét módszer csak 2019. december 31-ig marad alkalmazandó. Egy adott anyag regisztrációjának elvégzését követően a regisztráló naptári évenként az 1907/2006/EK rendelet 3. cikke 30. pontjának megfelelően kiszámítja ezen anyag mennyiségét.

            2. cikk
            Egyes kis mennyiségben gyártott vagy behozott bevezetett anyagokra vonatkozó regisztrálási kötelezettség
            Az 1907/2006/EK rendelet értelmében a bevezetett anyagokra vonatkozó átmeneti szabályok lejárta nem érinti az említett rendelet 12. cikke (1) bekezdése b) pontjának alkalmazhatóságát.

            3. cikk
            Adatmegosztási kötelezettségek a regisztrációt követően
            Az anyag regisztrálása után a regisztrálók – beleértve azokat is, akik más regisztrálókkal közösen nyújtanak be adatokat – továbbra is méltányos, átlátható és megkülönböztetéstől mentes módon teljesítik az adatmegosztási kötelezettségeiket az 1907/2006/EK rendelet III. címében és az (EU) 2016/9 végrehajtási rendeletben meghatározottak szerint. Ebben az összefüggésben a regisztrálók az 1907/2006/EK rendelet 29. cikkében említett anyaginformációs cserefórumokhoz hasonló informális kommunikációs platformokat használhatnak.

            4. cikk
            A bevezetett anyagok adataival kapcsolatos tájékozódási kötelezettség és az adatok megosztása

               (1)   Amennyiben az 1907/2006/EK rendelet 30. cikkével összhangban folytatott adatmegosztási tárgyalások egy megállapodás meghiúsulását eredményezik, az említett cikk rendelkezései csak 2019. december 31-ig alkalmazandók.

               (2)   2019. december 31. után az 1907/2006/EK rendelet 28. cikke szerinti előzetes regisztráció már nem érvényes, és valamennyi bevezetett anyagra a 26. és a 27. cikk alkalmazandó.

            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. október 9-én.

                  a Bizottság részéről

                  az elnök

               Jean-Claude JUNCKER

            (1)  HL L 396., 2006.12.30., 1. o.

            (2)  A Bizottság (EU) 2016/9 végrehajtási rendelete (2016. január 5.) az adatoknak a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK rendeletnek megfelelően történő közös benyújtásáról és megosztásáról (HL L 3., 2016.1.6., 41. o.).


title: A Bizottság (EU) 2019/1839 végrehajtási rendelete (2019. október 31.) az (EU) 2017/1152 végrehajtási rendeletnek az új könnyű haszongépjárművek egyes kategóriáira vonatkozó WLTP szerinti szén-dioxid-kibocsátási értékek meghatározása és bejelentése tekintetében történő módosításáról és a megfeleltetési eszköz bemeneti adatainak kiigazításáról (EGT-vonatkozású szöveg)

text:
                  4.11.2019

                  HU

                  Az Európai Unió Hivatalos Lapja

                  L 282/1

         A BIZOTTSÁG (EU) 2019/1839 végrehajtási rendelete
         (2019. október 31.)
         az (EU) 2017/1152 végrehajtási rendeletnek az új könnyű haszongépjárművek egyes kategóriáira vonatkozó WLTP szerinti szén-dioxid-kibocsátási értékek meghatározása és bejelentése tekintetében történő módosításáról és a megfeleltetési eszköz bemeneti adatainak kiigazításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új könnyű haszongépjárművekre vonatkozó kibocsátási követelményeknek a könnyű haszongépjárművek szén-dioxid-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendeletre (1) és különösen annak 8. cikke (9) bekezdésének első albekezdésére és 13. cikke (6) bekezdésének harmadik albekezdésére,
         mivel:

                     (1)

                     Az olyan könnyű haszongépjárművek, amelyekre a típusjóváhagyást az 595/2009/EK európai parlamenti és tanácsi rendelet (2) alapján megadták, valamint az említett rendelet 2. cikkének negyedik bekezdése alapján kiterjesztették, forgalomba hozhatók 2020-ban – 2022 júniusáig pedig kifutó sorozatú járműként – az új európai menetciklus (NEDC) szerint meghatározott szén-dioxid-kibocsátási értékekkel.

                     (2)

                     Ezeket a járműveket azonban megfelelően figyelembe kell venni a gyártókra 2021 és 2024 között alkalmazandó fajlagos szén-dioxid-kibocsátási célértékek kiszámítása során, valamint az említett céloknak való megfelelésnek a 2021. és 2022. évben az (EU) 2019/631 európai parlamenti és tanácsi rendelet (3) I. melléklete B. részének 1–5. pontjával összhangban történő ellenőrzése során.

                     (3)

                     Az (EU) 2017/1152 bizottsági végrehajtási rendelet (4) meghatározza az NEDC szerinti szén-dioxid-kibocsátási értékek és az (EU) 2017/1151 bizottsági rendeletben (5) meghatározott, a könnyűgépjárművekre vonatkozó, világszinten harmonizált vizsgálati eljárás (WLTP) alapján meghatározott értékek közötti megfeleltetésre vonatkozó módszertant. Ezért helyénvaló egyértelművé tenni az (EU) 2017/1152 rendeletben, hogy a könnyű haszongépjárművek e meghatározott csoportjához mely WLTP szerinti szén-dioxid-kibocsátási értékeket kell hozzárendelni annak biztosítása érdekében, hogy a szóban forgó értékek figyelembe vegyék az e járműcsoportra vonatkozóan 2021. január 1-jétől az 582/2011/EU bizottsági rendelet (6) VIII. mellékletével összhangban meghatározandó szén-dioxid-kibocsátási értékeket.

                     (4)

                     Az (EU) 2019/631 rendelet előírja, hogy az új könnyű haszongépjárművek tekintetében 2025-re és 2030-ra elérendő, a teljes uniós járműállományra vonatkozó szén-dioxid-kibocsátási célértékeket a 2020-ban nyilvántartásba vett új könnyű haszongépjárművek esetében az (EU) 2017/1151 bizottsági rendelettel összhangban mért szén-dioxid-kibocsátás (a továbbiakban: mért szén-dioxid-kibocsátási értékek) alapján kell kiszámítani.

                     (5)

                     Az (EU) 2017/1152 végrehajtási rendelet szabályokat állapít meg a mért szén-dioxid-kibocsátási értékek gyártók általi kiszámítására és bejelentésére vonatkozóan. Meg kell azonban még határozni ezen értékek meghatározásának módját, különösen a nem külső feltöltésű hibrid hajtású elektromos járművek (NOVC-HEV) és a külső feltöltésű hibrid hajtású elektromos járművek (OVC-HEV) tekintetében.

                     (6)

                     Egyértelművé kell tenni azt is, hogy a mért szén-dioxid-kibocsátási értékeket hogyan kell meghatározni, ha több szén-dioxid-kibocsátásmérést is végeznek a típusjóváhagyás céljából.

                     (7)

                     A nem külső feltöltésű hibrid hajtású elektromos járművek és a külső feltöltésű hibrid hajtású elektromos járművek szén-dioxid-kibocsátásának korrelációját fizikai járművizsgálatok alapján kell elvégezni, nem pedig a megfeleltetési eszközzel végzett szimulációk alapján, mivel a megfeleltetési eszközt bonyolult lenne olyan módon kiigazítani, hogy figyelembe tudja venni ezeket a járműtechnológiákat. A megfeleltetési eredmények hatékony ellenőrzésének biztosítása érdekében az ilyen járművekre vonatkozó műszaki vizsgálati adatokat a hagyományos járművekre vonatkozó adatokkal azonos módon kell a Bizottság rendelkezésére bocsátani.

                     (8)

                     Az (EU) 2017/1152 végrehajtási rendeletet ezért ennek megfelelően módosítani kell.

                     (9)

                     Az e rendeletben előírt intézkedések összhangban vannak az Éghajlatváltozási Bizottság véleményével,

               ELFOGADTA EZT A RENDELETET:

            1. cikk
            Az (EU) 2017/1152 végrehajtási rendelet a következőképpen módosul:

                        1.

                        A 3. cikk (1) bekezdésének d) pontja helyébe a következő szöveg lép:

                                    „d)

                                    a 2007/46/EK irányelv 27. cikkében említett, kifutó sorozatú járművek, valamint az olyan, 2 380 kg és 2 610 kg közötti referenciatömegű, N1 kategóriájú járművek tekintetében, amelyeknek a motorjára az 595/2009/EK rendelet szerint megadott típusjóváhagyást az említett rendelet 2. cikkének negyedik bekezdésével összhangban kiterjesztették (a továbbiakban: nehézgépjárműből származtatott N1 kategóriájú járművek), a mért, NEDC szerinti szén-dioxid-kibocsátási értékek és, amennyiben rendelkezésre állnak, az NEDC szerinti szén-dioxid-kibocsátási értékek.”

                        2.

                        A 4. cikk a következőképpen módosul:

                                    a)

                                    a szöveg a következő (1a) bekezdéssel egészül ki:

                                       „(1a)   Az olyan, 2020-ban nyilvántartásba vett, nehézgépjárműből származtatott N1 kategóriájú járművek esetében, amelyekre vonatkozóan az 582/2011/EU rendelet 2014. január 31-i változatának VIII. mellékletében említett módon, a 101. számú ENSZ-EGB-előírással összhangban szén-dioxid-kibocsátási értékeket állapítottak meg, a következőket kell alkalmazni:

                                                   a)

                                                   amennyiben az 595/2009/EK rendelet szerinti típusjóváhagyás kiterjesztését 2020. december 31. előtt adták meg, és egy WLTP szerinti szén-dioxid-kibocsátási értéket is megállapítottak az 582/2011/EU rendelet VIII. mellékletével összefüggésben értelmezett (EU) 2017/1151 rendelettel összhangban, a szóban forgó, WLTP szerinti szén-dioxid-kibocsátási értéket abban az esetben lehet hozzárendelni a 2020-ban nyilvántartásba vett, nehézgépjárműből származtatott N1 kategóriájú járműhöz, ha az említett jármű típusának, változatának és kivitelének kódja megegyezik a szóban forgó típusjóváhagyás-kiterjesztés típusbizonyítványában szereplő kóddal.
                                                   A gyártó 2021. február 28-ig benyújtja a Bizottságnak az e pont hatálya alá tartozó egyes járművek tekintetében a következő információkat:

                                                               i.

                                                               a jármű-azonosító szám;

                                                               ii.

                                                               a típus, a változat és a kivitel kódja;

                                                               iii.

                                                               a típusjóváhagyási szám, beleértve a kiterjesztés számát;

                                                               iv.

                                                               a típusbizonyítvány másolata;

                                                   b)

                                                   amennyiben az 595/2009/EK rendelet szerinti típusjóváhagyás 2020. december 31-ig nem kerül kiterjesztésre, minden egyes érintett, nehézgépjárműből származtatott N1 kategóriájú járműhöz a következő, WLTP szerinti szén-dioxid-kibocsátási értéket kell hozzárendelni:
                                                   ahol:

                                                               NEDCind

                                                               az egyes jármű mért, NEDC szerinti szén-dioxid-kibocsátási értéke 2020-ban;

                                                               NEDC2020

                                                               a gyártó e rendeletnek megfelelően meghatározott átlagos fajlagos szén-dioxid-kibocsátása 2020-ban, amelyet az (EU) 2019/631 rendelet 4. cikke (3) bekezdése második francia bekezdésének megfelelően számítanak ki, és amely nem foglalja magában az említett rendelet 11. cikkének alkalmazásából eredő szén-dioxid-csökkentést;

                                                               WLTP2020

                                                               a gyártónak az (EU) 2017/1151 rendelettel összhangban vagy az e bekezdés a) pontjával összhangban meghatározott átlagos fajlagos szén-dioxid-kibocsátása 2020-ban, amelyet az (EU) 2019/631 rendelet 4. cikke (3) bekezdése második francia bekezdésének megfelelően számítanak ki, és amely nem foglalja magában az említett rendelet 11. cikkének alkalmazásából eredő szén-dioxid-csökkentést.

                                                         Az NEDC2020 és a WLTP2020 csak azokat a járműveket foglalja magában, amelyekre vonatkozóan az (EU) 2017/1151 rendelettel vagy e bekezdés a) pontjával összhangban WLTP szerinti szén-dioxid-kibocsátási értéket határoztak meg.
                                                   A gyártó 2021. február 28-ig benyújtja a Bizottságnak az e pont hatálya alá tartozó egyes járművek megfelelőségi tanúsítványának másolatát.
                                                   Amennyiben a gyártó nem nyújtja be az a) és a b) pontban említett információkat és dokumentumokat, az érintett járművek WLTP szerinti szén-dioxid-kibocsátási értékét e cikk (2) bekezdésének a) pontja szerint kell megadni.”;

                                    b)

                                    a (2) bekezdés a következőképpen módosul:

                                                i.

                                                a bevezető albekezdés helyébe a következő lép:
                                                „Az olyan, kifutó sorozatú járművek esetében, amelyeket nem az (EU) 2017/1151 bizottsági rendelet szerint részesítettek jóváhagyásban, de 2020-ban vettek nyilvántartásba, a következő, WLTP szerinti szén-dioxid-kibocsátási értékeket kell az egyes nyilvántartásba vett járművekhez hozzárendelni:”;

                                                ii.

                                                a szöveg a következő albekezdéssel egészül ki:
                                                „A 2021-ben és 2022-ben nyilvántartásba vett kifutó sorozatú járművek esetében az e cikk (1a) bekezdésének b) pontja szerint meghatározott WLTP szerinti szén-dioxid-kibocsátási értékeket kell az egyes járművekhez hozzárendelni.”

                        3.

                        A 6a. cikk a következőképpen módosul:

                                    a)

                                    az (1) bekezdés első albekezdése helyébe a következő szöveg lép:
                                    „A gyártóknak a 2020-ban nyilvántartásba vett valamennyi könnyű haszongépjárműre vonatkozóan ki kell számítaniuk az MCO2,
                                       mért értékként meghatározott vegyes szén-dioxid-kibocsátási értéket vagy adott esetben súlyozott vegyes szén-dioxid-kibocsátási értéket az alábbi egyenletek szerint:

                                                a)

                                                tisztán belső égésű motorral felszerelt járművek esetében:
                                                az (EU) 2017/1151 rendelet XXI. melléklete 7. almelléklete 3.2.3.2.4. pontja második albekezdésében meghatározott MCO2-ind kiszámítására szolgáló képlet, amelyben az érintett interpolációs család tekintetében az MCO2-H és az MCO2-L kifejezés helyébe az (EU) 2017/1151 rendelet I. mellékletének 4. függelékében megadott mintának megfelelő EK-típusbizonyítvány 2.5.1.1.3. pontjából (magas szén-dioxid-kibocsátású jármű) és 2.5.1.2.3. pontjából (alacsony szén-dioxid-kibocsátású jármű) vett MCO2,C,5 (vegyes) értékek lépnek;

                                                b)

                                                nem külső feltöltésű hibrid hajtású elektromos járművek (NOVC-HEV) esetében:
                                                az egyenlet: MCO2-mért = MCO2-L,C,5 + Kind × (MCO2-H,C,5 – MCO2-L,C,5)
                                                ahol:

                                                            MCO2-L,C,5

                                                            az érintett interpolációs családra vonatkozó, az (EU) 2017/1151 rendelet I. mellékletének 4. függelékében megadott mintának megfelelő EK-típusbizonyítvány 2.5.1.2.3. pontjából vett MCO2,C,5 (vegyes) érték;

                                                            Kind

                                                            a vizsgált egyedi járműre vonatkozó, az alkalmazandó WLTP vizsgálati ciklus tekintetében alkalmazandó, az (EU) 2017/1151 rendelet XXI. melléklete 8. almellékletének 4.5.3. pontjában megadott interpolációs együttható;

                                                            MCO2-H,C,5

                                                            az érintett interpolációs családra vonatkozó, az (EU) 2017/1151 rendelet I. mellékletének 4. függelékében megadott mintának megfelelő EK-típusbizonyítvány 2.5.1.1.3. pontjából vett MCO2,C,5 (vegyes) érték;

                                                c)

                                                külső feltöltésű hibrid hajtású elektromos járművek (OVC-HEV) esetében:
                                                az egyenlet: MCO2-mért = MCO2-L,C,5 + Kind × (MCO2-H,C,5 – MCO2-L,C,5)
                                                ahol:

                                                            MCO2-L,C,5, MCO2-H,C,5

                                                            az érintett interpolációs család tekintetében az (EU) 2017/1151 rendelet XXI. melléklete 8. almellékletének 4.1.3.1. pontjában meghatározott képlet szerint oly módon meghatározott értékek, hogy az Mi,CDj kifejezés helyébe a H vagy adott esetben az L járműre vonatkozó EK-típusbizonyítvány 2.5.3.2. pontjából vett MCO2,CD (vegyes) érték lép, az Mi,CS kifejezés helyébe pedig a H, az L vagy adott esetben az M járműre vonatkozó EK-típusbizonyítvány 2.5.3.1. pontjából vett MCO2,C,5 (vegyes) érték lép;

                                                            Kind

                                                            a vizsgált egyedi járműre vonatkozó, az alkalmazandó WLTP vizsgálati ciklus tekintetében alkalmazandó, az (EU) 2017/1151 rendelet XXI. melléklete 8. almellékletének 4.5.3. pontjában megadott interpolációs együttható.”;

                                    b)

                                    a szöveg a következő (1a) bekezdéssel egészül ki:

                                       „(1a)   Ha egy EK- típusbizonyítvány 2.5.1.1.3., 2.5.1.2.3., 2.5.3.1. vagy 2.5.3.2. pontjában több mérési értéket rögzítenek, akkor az (1) bekezdésben említett MCO2,C,5 vagy MCO2,CD értéket e rendelkezés alkalmazásában a következőképpen kell meghatározni:

                                                   a)

                                                   egy mérés esetén: az 1. vizsgálatnál rögzített vegyes érték;

                                                   b)

                                                   két mérés esetén: az 1. és a 2. vizsgálatnál rögzített két vegyes érték átlaga;

                                                   c)

                                                   három mérés esetén: az 1., a 2. és a 3. vizsgálatnál rögzített három vegyes érték átlaga.”

                        4.

                        Az I. melléklet a következőképpen módosul:

                                    a)

                                    a 2.1. pontban a második bekezdés utolsó mondata helyébe a következő szöveg lép:
                                    „A nem külső feltöltésű hibrid hajtású elektromos járművek (NOVC-HEV) és a külső feltöltésű hibrid hajtású elektromos járművek (OVC-HEV) tekintetében a 3. pont alkalmazásában referenciaként használt, NEDC szerinti szén-dioxid-értékeket fizikai járművizsgálatokkal kell meghatározni a megfeleltetési eszközzel végzett szimulációk helyett. A fizikai méréseket az e mellékletben meghatározott fizikai járművizsgálatokra vonatkozó rendelkezéseknek megfelelően kell elvégezni. A fizikai járművizsgálatok bemeneti adatait a 2.4. pontnak megfelelően kell meghatározni és benyújtani a típusjóváhagyó hatóságnak vagy adott esetben a műszaki szolgálatnak.”;

                                    b)

                                    a 2.2a. pont a) alpontjának helyébe a következő szöveg lép:
                                    „a)a WLTP-vizsgálati eredményeknek az (EU) 2017/1151 rendelet XXI. melléklete 6. almellékletének 2. függeléke és 8. almellékletének 2. függeléke szerinti, a szén-dioxid-kibocsátás tömege tekintetében történő korrekcióját az említett rendelet XXI. melléklete 6. almelléklete 2. függeléke 3.4.4. pontjának a) alpontjában és 8. almelléklete 2. függeléke 1.1.4. pontjának a) alpontjában foglalt rendelkezések ellenére valamennyi ilyen vizsgálatra alkalmazni kell;”

                                    c)

                                    a 2.4. pontban az 1. táblázat a következőképpen módosul:

                                                i.

                                                a 24. bejegyzésben „A megfeleltetési eszköz bemeneti paraméterei” című második oszlopban található szöveg helyébe a „Munkaakkumulátor kapacitása” szöveg lép;

                                                ii.

                                                a 38–41. bejegyzés helyébe a következő szöveg lép:

                                                            „38.

                                                            WLTP szerinti szén-dioxid-kibocsátási érték, 1. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                                                            gCO2/km

                                                            Az (EU) 2017/1151 rendelet I. melléklete 8a. függelékének
                                                            2.1.1.2.1. pontja

                                                               MCO2,p,1 nem korrigált mért érték az alacsony sebességű szakaszban

                                                            39.

                                                            WLTP szerinti szén-dioxid-kibocsátási érték, 2. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                                                            gCO2/km

                                                            Ugyanaz.

                                                               MCO2,p,1 nem korrigált mért érték a közepes sebességű szakaszban

                                                            40.

                                                            WLTP szerinti szén-dioxid-kibocsátási érték, 3. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                                                            gCO2/km

                                                            Ugyanaz.

                                                               MCO2,p,1 nem korrigált mért érték a magas sebességű szakaszban

                                                            41.

                                                            WLTP szerinti szén-dioxid-kibocsátási érték, 4. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                                                            gCO2/km

                                                            Ugyanaz.

                                                               MCO2,p,1 nem korrigált mért érték a rendkívül magas sebességű szakaszban”;

                                                iii.

                                                a 60. bejegyzésben „A megfeleltetési eszköz bemeneti paraméterei” című második oszlopban található szöveg helyébe a „WLTP során alkalmazott generátor (DC/DC átalakító – alacsony feszültségű oldal – NOVC és OVC-HEV esetében) áramerőssége” szöveg lép;

                                                iv.

                                                a 61. bejegyzésben „A megfeleltetési eszköz bemeneti paraméterei” című második oszlopban található szöveg helyébe a „Munkaakkumulátor áramerőssége” szöveg lép;

                                                v.

                                                a 75. bejegyzést el kell hagyni;

                                                vi.

                                                a 77. bejegyzés helyébe a következő szöveg lép:

                                                            „77.

                                                            A WLTP szerinti, mért és korrigált CO2-érték (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében) a H és/vagy az L járműre vonatkozóan

                                                            g/km

                                                            Az (EU) 2017/1151 rendelet I. melléklete 8a. függelékének 2.1.1.2.1. pontja

                                                               A H és az L járműre vonatkozó, vegyes, mért CO2-kibocsátás az összes alkalmazandó korrekció után, MCO2,C,5. 2 vagy 3 WLTP-vizsgálat esetén valamennyi mért eredményt meg kell adni (a NOVC és OVC-HEV járműveket kivéve, amelyek esetében csak a végleges típus-jóváhagyási értéket kell megadni).”

                                                vii.

                                                a szöveg az alábbi 79–101. bejegyzésekkel egészül ki:

                                                            „79.

                                                            WLTP szerinti, töltéslemerítő üzemmód szén-dioxid-kibocsátási eredményei (vegyes)

                                                            gCO2/km

                                                            Az (EU) 2017/1151 rendelet I. melléklete 4. függelékének 2.5.3.2. pontja

                                                               MCO2,CD töltéslemerítő üzemállapothoz tartozó vegyes szén-dioxid-kibocsátás tömege (2 vagy 3 vizsgálat esetén átlagértékek) az I. típusú vizsgálat esetében, az (EU) 2017/1151 rendelet XXI. melléklete 8. almellékletének 4.1.2. pontja szerint kiszámítva (csak OVC-HEV esetében)

                                                            80.

                                                            WLTP szerinti, használati tényező szerint súlyozott vegyes (mért) szén-dioxid-kibocsátás

                                                            gCO2/km

                                                            Az (EU) 2017/1151 rendelet XXI. melléklete 8. almellékletének 4.1.3.1. pontja szerint kiszámítva

                                                               Számított súlyozott vegyes (mért) eredmények az e rendelet 7a. cikke (1) bekezdésének c) pontja szerint (csak OVC-HEV esetében)

                                                            81.

                                                            WLTP szerinti, használati tényező szerint súlyozott vegyes szén-dioxid-kibocsátás (megadott)

                                                            gCO2/km

                                                            Az EK-típusbizonyítvány 2.5.3.3. pontja

                                                               Számított súlyozott vegyes (megadott) eredmények az EK-típusbizonyítvány 2.5.3.3. pontjából (csak OVC-HEV esetében)

                                                            82.

                                                            WLTP szerinti egyenértékű teljes elektromos hatósugár (vegyes)

                                                            km

                                                            Az EK-típusbizonyítvány 2.5.3.7.2. pontja (EAER)

                                                               Vegyes egyenértékű teljes elektromos hatósugár (EAER) (csak OVC-HEV esetében)

                                                            83.

                                                            Az átmeneti ciklus sorszáma

                                                            –

                                                            Az (EU) 2017/1151 rendelet I. melléklete 8a. függelékének 2.1.1.4.1.4. pontja

                                                               OVC-HEV esetében fel kell tüntetni az átmeneti ciklus sorszámát

                                                            84.

                                                            Az egyes töltéslemerítési vizsgálatok REECi relatív elektromos energiaváltozása

                                                            –

                                                            Az (EU) 2017/1151 rendelet XXI. melléklete 8. almellékletének 3.2.4.5.2. pontja szerint kiszámítva

                                                               Minden egyes töltéslemerítő vizsgálathoz meg kell adni a REECi értéket.

                                                            85.

                                                            NEDC szerinti, töltést fenntartó üzemállapothoz tartozó szén-dioxid-kibocsátás (megadott, B. feltétel)

                                                            gCO2/km

                                                            Adatközlő lap (az (EU) 2017/1151 rendelet I. mellékletének 3. függeléke)
                                                            (NOVC-HEV esetében a 3.5.7.2.1. pont; OVC-HEV esetében a 3.5.7.2.2. pont)

                                                               Eredetiberendezés-gyártó nyilatkozata

                                                               NOVC-HEV esetében: Megadott, vegyes, NEDC szerinti szén-dioxid-kibocsátási érték; OVC-HEV esetében: Megadott, vegyes, töltést fenntartó üzemállapothoz tartozó szén-dioxid-kibocsátás tömege (NEDC szerinti B. feltétel).

                                                            86.

                                                            NEDC szerinti, töltéslemerítő üzemállapothoz tartozó szén-dioxid-kibocsátás (megadott, A. feltétel)

                                                            gCO2/km

                                                            Adatközlő lap (az (EU) 2017/1151 rendelet I. melléklete 3. függelékének 3.5.7.2.3. pontja)

                                                               Vegyes, töltést lemerítő üzemállapothoz tartozó szén-dioxid-kibocsátás, eredetiberendezés-gyártó nyilatkozata (csak OVC-HEV esetében)

                                                            87.

                                                            NEDC szerinti, súlyozott vegyes szén-dioxid-kibocsátás (megadott)

                                                            gCO2/km

                                                            Eredetiberendezés-gyártó nyilatkozata

                                                               Eredetiberendezés-gyártó nyilatkozata (csak OVC-HEV esetében)

                                                            88.

                                                            NEDC szerinti elektromos hatósugár OVC-HEV esetében (megadott)

                                                            km

                                                            Eredetiberendezés-gyártó nyilatkozata

                                                               Eredetiberendezés-gyártó nyilatkozata (csak OVC-HEV esetében)

                                                            89.

                                                            KCO2 tényező a töltést fenntartó üzemmód korrekciójához

                                                            (g/km)/(Wh/km)

                                                            Az (EU) 2017/1151 rendelet XXI. melléklete 8. almelléklete 2. függelékének 2.3.2. pontja

                                                               RCB szén-dioxid-tömegkibocsátási korrekciós együttható NOVC-HEV és OVC-HEV esetében

                                                            90.

                                                            Hibrid járművek konfigurációja (P0, P1, P2, P2 (bolygókerekes hajtómű), P3 vagy P4) (***)

                                                            –

                                                               Van-e a járműben olyan elektromos gép, amelyet a jármű meghajtására vagy a P0, P1, P2, P2 (bolygókerekes hajtómű), P3 vagy P4 helyzetben elektromosenergia-termelésre vagy ezek kombinációjára használnak?

                                                               Eredetiberendezés-gyártó nyilatkozata

                                                            91.

                                                            Az egyes elektromos gépek legnagyobb kimenő teljesítménye (P0, P1, P2, P2 bolygókerekes hajtómű, P3 vagy P4) (***)

                                                            kW

                                                            Az (EU) 2017/1151 rendelet I. melléklete 3. függelékének 3.3.1.1.1. pontja

                                                               Eredetiberendezés-gyártó nyilatkozata

                                                            92.

                                                            Az egyes elektromos gépek legnagyobb kimenő nyomatéka (P0, P1, P2, P2 bolygókerekes hajtómű, P3 vagy P4) (***)

                                                            Nm

                                                               Eredetiberendezés-gyártó nyilatkozata

                                                            93.

                                                            Az egyes elektromos gépek esetében az elektromos gép fordulatszáma és a referencia-fordulatszám hányadosa (P0, P1, P2, P2 bolygókerekes hajtómű, P3 vagy P4) (***)

                                                            –

                                                               Eredetiberendezés-gyártó nyilatkozata

                                                            94.

                                                            A hajtási újratölthető energiatároló rendszer kapacitása

                                                            Ah

                                                            Az (EU) 2017/1151 rendelet I. melléklete 3. függelékének 3.3.2.3. pontja

                                                               Eredetiberendezés-gyártó nyilatkozata

                                                            95.

                                                            A hajtási újratölthető energiatároló rendszer áramerőssége

                                                            A

                                                            Az (EU) 2017/1151 rendelet XXI. melléklete 8. almellékletének 3. függeléke

                                                               A vizsgálat(ok) során alkalmazott 20 Hz-es idősorértékek megismétlése 1 Hz-en

                                                            96.

                                                            A hajtási újratölthető energiatároló rendszer technológiájának típusa

                                                            –

                                                            Az (EU) 2017/1151 rendelet I. melléklete 8a. függelékének 1.1.10. pontja

                                                               Eredetiberendezés-gyártó nyilatkozata

                                                            97.

                                                            A hajtási újratölthető energiatároló rendszer kezdeti töltöttségi szintje

                                                            %

                                                               Eredetiberendezés-gyártó nyilatkozata

                                                            98.

                                                            A REESS-cellák száma

                                                            Az (EU) 2017/1151 rendelet I. melléklete 3. függelékének 3.3.2.1. pontja

                                                               Eredetiberendezés-gyártó nyilatkozata

                                                            99.

                                                            A hajtási újratölthető energiatároló rendszer feszültségének névleges/idősora

                                                            V

                                                            Az (EU) 2017/1151 rendelet XXI. melléklete 8. almellékletének 3. függeléke

                                                               A vizsgálathoz használt nominális vagy idősorértékek (legalább 20 Hz-es)

                                                            100.

                                                            Alapjárati vitorlázás funkció

                                                            –

                                                            I/N

                                                               A jármű rendelkezik-e alapjárati vitorlázás funkcióval (ami lehetővé teszi, hogy az üzemanyag megtakarítása érdekében a jármű szabadonfutása során a motor alapjáratra kapcsoljon)?

                                                            101.

                                                            Kikapcsolt motorral történő vitorlázás funkció

                                                            –

                                                            I/N

                                                               A jármű rendelkezik-e kikapcsolt motorral történő vitorlázás funkcióval (ami lehetővé teszi, hogy az üzemanyag megtakarítása érdekében a jármű szabadonfutása során a motor kikapcsoljon)?

                                    d)

                                    a 4.2.1.4.2. pont második bekezdése a következő mondattal egészül ki:
                                    „A d) pont esetében, amennyiben a kigurulási menetellenállási mátrix szerinti járműcsalád kigurulási menetellenállási együtthatóit a 2.3.8.2.1. pont a) alpontjának megfelelően határozták meg, akkor az egyes járművek kigurulási menetellenállási együtthatóit meg lehet határozni a 4.2.1.5. pont második bekezdésében meghatározott képletek szerint.”

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Az 1. cikk 4. pontjának c) alpontja 2020. január 1-jétől alkalmazandó.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. október 31-én.

                  a Bizottság részéről

                  az elnök

               Jean-ClaudeJUNCKER

            (1)  HL L 145., 2011.5.31., 1. o.

            (2)  Az Európai Parlament és a Tanács 595/2009/EK rendelete (2009. június 18.) a nehéz tehergépjárművek kibocsátásai (Euro VI) tekintetében a gépjárművek és motorok típusjóváhagyásáról, a járművek javítására és karbantartására vonatkozó információkhoz való hozzáférésről, a 715/2007/EK rendelet és a 2007/46/EK irányelv módosításáról, valamint a 80/1269/EGK, a 2005/55/EK és a 2005/78/EK irányelv hatályon kívül helyezéséről (HL L 188., 2009.7.18., 1. o.).

            (3)  Az Európai Parlament és a Tanács (EU) 2019/631 rendelete (2019. április 17.) az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről (HL L 111., 2019.4.25., 13. o.).

            (4)  A Bizottság (EU) 2017/1152 végrehajtási rendelete (2017. június 2.) a szabályozási vizsgálati eljárásnak a könnyű haszongépjárművek tekintetében történő változását tükröző megfeleltetési paraméterek meghatározására szolgáló módszertan megállapításáról és a 293/2012/EU végrehajtási rendelet módosításáról (HL L 175., 2017.7.7., 644. o.).

            (5)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).

            (6)  A Bizottság 582/2011/EU rendelete (2011. május 25.) az 595/2009/EK európai parlamenti és tanácsi rendeletnek a nehéz tehergépjárművek kibocsátásai (Euro VI) tekintetében történő végrehajtásáról és módosításáról, valamint a 2007/46/EK európai parlamenti és tanácsi irányelv I–III. mellékletének módosításáról (HL L 167., 2011.6.25., 1. o.).

            (***)  P0: az elektromos gép a motor erőátviteli szíjához kapcsolódik, ezért a motor fordulatszáma a referencia-fordulatszám;
         P1: az elektromos gép a motor forgattyústengelyéhez kapcsolódik, ezért a motor fordulatszáma a referencia-fordulatszám;
         P2: az elektromos gép az átvitel (a sebességváltó vagy a fokozatmentes sebességváltó) előtt van beszerelve, ezért a sebességváltó bemeneti fordulatszáma a referencia-fordulatszám;
         P2 (bolygókerekes hajtómű): az elektromos gép a bolygókerekes hajtóműnek a belső égésű motorhoz vagy a végáttételhez nem kapcsolódó fogaskerekéhez kapcsolódik (ami itt a bolygómű oldal). Ebben az esetben az elektromos gép és a bolygómű oldal fordulatszámának (referencia-fordulatszámának) hányadosát kell megadni, amely a sebességcsökkentő eszközök sebességnövelő/-csökkentő hatását tükrözi.
         P3: az elektromos gép közvetlenül a meghajtott tengely végáttétele előtt van beszerelve, ezért a végáttétel bemeneti forgási sebessége a referenciasebessége (ide tartoznak a végáttétel oldalán bolygókerekes hajtómű fogaskerekéhez kapcsolódó elektromos gépek). Egy jármű legfeljebb két P3 géppel rendelkezhet (az egyik (P3a) az elülső, a másik (P3b) a hátsó tengelyhez kapcsolódik);
         P4: az elektromos gép a végáttétel után található, ezért a kerék fordulatszáma a referencia-fordulatszáma. Egy jármű legfeljebb négy P4 motorral rendelkezhet (mindegyik keréknél eggyel, ahol P4a első kerékre utal, P4b pedig hátsó kerékre).
         Ezen bemeneti adatok további specifikációit a megfeleltetési eszköz adatbeviteli sablonjában kell megadni.”;